शैल सन्हाके शब्दे दा इक ऐसा ताल-मेल जेह्‌ड़ा मनै गी छूही-छूही जा, अपना इक टकोह्‌दा थाह्‌र बनाई लै ते फ्ही मन करै जे अस उ’नें बोल्लें गी मुड़ी-मुड़िये सुनचै जां पढ़चै ते तृप्ती फ्ही बी नेईं होऐ उ’नें भावें गी अस काव्य गलाई सकने आं। काव्य कवि दे मनै दी चीज ऐ ते जि’यां मनै दी कोई हद्‌द, सीमां जां थाह् नेईं होंदी उस्सै चाल्ली काव्य दी बी कोई सीमां जां हदद-बन्ना नेईं होंद. हर बारी पढ़ने जां सुनने आह्‌ले गी किश नमां गै बझोंदा ऐ, किश ओपरा जन लगदा ऐ. गुंगे दे गुड़ै आह्‌ला लेखा ओह् इक ऐसा सुआद, सुख जां आनंद होंदा ऐ जिसी अस मह‌्‌सूस ते करी सकने पर शब्दें च-ओह्‌दा वर्णन नेईं करी सकदे। एह्‌दा शरबंध साढ़ी सूखम भावनाएं कन्नै ऐ नां के दमागी तर्क-दलीलें कन्नै।